jkorsvik/nowiki_second_scrape_merged huggingface dataset:
Half Moon Street

Half Moon Street er en britisk-amerikansk erotisk thriller fra 1986. Filmen ble regissert av Bob Swaim, og har Sigourney Weaver, Michael Caine og Patrick Kavanagh i hovedrollene. Filmen var basert på romanen Doctor Slaughter av Paul Theroux fra 1984.
Half Moon Street er den første spillefilmen til RKO Pictures på nesten et kvart århundre. Den forrige var Jet Pilot utgitt i 1957.


== Handling ==
Dr. Lauren Slaughter er en amerikansk kvinne med betydelig intellekt, en ekspert på Kina, som nå er bosatt i London, og arbeder for en tankesmie. Mer og mer misfornøyd med sine overordnede som tar all æren for hennes arbeid, og misfornøyd med hennes lave lønn, begynner Dr. Slaughter i sin leilighet ved Half Moon Street som en betalt eskorte-pike for ensomme rike menn.
En slik rik mann, som først identifiserer seg under et falskt navn, viser seg snart å være Lord Bulbeck - medlem av det britiske overhuset House of Lords i parlamentet, med en nøkkelrolle i britisk forsvar. De to inngår et forhold som går utover sex, og de nyter hverandres samtaler og intelligens. Imidlertid, i løpet av en vanskelig fredsforhandling i Midtøsten, kommer en gruppe etterforskere som skal gjennomføre en bakgrunnssjekk av Lord Bulbeck over hans forhold til denne kostbare eskorte-piken - som de mistenker kan ha noen skjulte motiver.


== Medvirkende ==

Sigourney Weaver som Dr. Lauren Slaughter
Michael Caine som Lord Sam Bulbeck
Patrick Kavanagh som General Sir George Newhouse
Faith Kent som Lady Newhouse
Ram John Holder som Lindsay Walker
Keith Buckley som Hugo Van Arkady
Ann Hanson som Mrs. Van Arkady
Patrick Newman som Julian Shuttle
Niall O'Brien som Captain Twilley
Nadim Sawalha som Karim Hatami
Vincent Lindon som Sonny
Muriel Villiers som Madame Cybele
Michael Elwyn som Tom Haldane
Ninka Scott som Mrs. Haldane
Jasper Jacob som Rex Lanham


== Eksterne lenker ==
(en) Half Moon Street på Internet Movie Database 
(no) Half Moon Street hos Filmfront 
(sv) Half Moon Street i Svensk Filmdatabas 
(da) Half Moon Street i Danmark Nationale Filminstitut 
(fr) Half Moon Street på Allociné 
(nl) Half Moon Street på MovieMeter 
(en) Half Moon Street på AllMovie 
(en) Half Moon Street på Turner Classic Movies 
(en) Half Moon Street på Rotten Tomatoes 
(en) Half Moon Street på Box Office Mojo
Sparrmannia

Sparrmannia er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).


== Utseende ==
Middelsstore (12–25 millimeter), brede, lyst brunlige oldenborrer. Hode og pronotum er tett kledt med lange, lyse hår. Dekkvingene er nakne og blanke.


== Levevis ==
Det ser ut til at slekten har et uvanlig levevis for oldenborrer ved at larvene lever av gjødsel. De holder til i ganger i jorden, men kommer ut for å samle avføring fra antiloper. De voksne er stort sett nattaktive og gnager på blader.


== Utbredelse ==
Slekten er utbredt i det sørlige Afrika, mot nord til Malawi.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien oldenborrer, Melolonthinae Samouelle, 1819
Stammen Tanyproctini Erichson, 1847
Slekten Sparrmannia Laporte de Castelnau, 1840
Sparrmannia acicularis Evans, 1989
Sparrmannia alopex (Fabricius, 1787)
Sparrmannia angola Evans, 1989
Sparrmannia bechuana Péringuey, 1904
Sparrmannia boschimana Péringuey, 1904
Sparrmannia brunnipennis (Laporte de Castelnau)
Sparrmannia capicola Péringuey, 1904
Sparrmannia crinicollis (Burmeister, 1855)
Sparrmannia dekindti Nonfried, 1906
Sparrmannia discrepans Péringuey, 1904
Sparrmannia distincta Péringuey, 1888
Sparrmannia falcata Evans, 1989
Sparrmannia flava Arrow, 1917
Sparrmannia flavofasciata (Burmeister, 1855)
Sparrmannia fusciventris (Boheman)
Sparrmannia gonaqua Péringuey, 1904
Sparrmannia namaqua Péringuey
Sparrmannia namibia Evans, 1989
Sparrmannia obscura Evans, 1989
Sparrmannia peringueyi Evans, 1989
Sparrmannia prieska Péringuey, 1904
Sparrmannia pseudotransvaalica Evans, 1989
Sparrmannia similis Arrow
Sparrmannia transvaalica Péringuey, 1904
Sparrmannia tridactyla Evans, 1989
Sparrmannia ursina Evans, 1989
Sparrmannia vicina Evans, 1989


== Kilder ==
Evans, A.V. (1989) Revision of the genus Sparrmannia Laporte (Coleoptera: Scarabaeidae: Melolonthinae). Journal of the entomological Society of South Africa 52: 11-44. [1]
Liste over artene
hannetons.fr - beskrivelse av slekten (på fransk)
Fauna Europaea, utbredelsesdatabase over europeiske dyr


== Eksterne lenker ==
(en) Sparrmannia i Global Biodiversity Information Facility 
(en) Sparrmannia hos NCBI 
(en) Kategori:Sparrmannia (Scarabaeidae) – bilder, video eller lyd på Wikimedia Commons 
Sparrmannia (Scarabaeidae) – detaljert informasjon på Wikispecies
Thaules Mekaniske Verksted

Thaules Mekaniske Verksted, Avaldsnes var et skipsverft på Avaldsnes ved Haugesund.
Ved Thaules Mekaniske Verksted, Avaldsnes ble det bygget 17 bygg. Det første bygget ble levert i august 1955 som MS «Rygrunn» til Karl Mæland, med flere, Haugesund. Det siste bygget ble levert i mars 1958 som MS «Nynes» til T. Horves Rederi, Oslo. Verftet gikk konkurs 1958 og konkursboet ble i 1962 tatt over av Karmsund Værft & Mek. Verksted A/S, Avaldsnes.


== Referanser ==
Hash

Hash er en matrett av hakket/kuttet kjøtt, poteter og urter som er blandet sammen og deretter stekt, enten alene eller tilsatt andre ingredienser slik som løk. Ordet kommer fra det franske verbet hacher (å hakke).
Hash med corned beef ble særlig populært i noen land, som Storbritannia og Frankrike, under og etter annen verdenskrig, da rasjonering begrenset tilgangen til ferskt kjøtt.
I noen land er hash spesielt vanlig til frokost, både på restauranter og hjemme, ofte servert med egg og ristet brød, og i blant poteter (hash browns eller stekte poteter).


== Eksterne lenker ==
(en) Hash (food) – kategori av bilder, video eller lyd på Commons
Havyard Group

Havyard Group ASA (OSE: HYARD) er et norsk skipsteknologiselskap med hovedkontor i Fosnavåg, som ble etablert 2. juni 1999 etter oppkjøpet av Løland Verft.Selskapet ble notert på Oslo Børs i juli 2014.


== Havyard Ship Technology ==
Havyard Ship Technology AS, tidligere kjent som Løland Verft AS, Kleven Løland AS og Kværner Kleven Leirvik AS, er et skipsverft i Leirvik i Hyllestad kommune (Sogn og Fjordane). Selskapet ble etablert av Jonas Løland i 1928 under navnet Løland Motorverkstad AS. Verkstedet produserte i begynnelsen maskindeler til vannkraftindustrien, før de på 1930-tallet utvidet med fabrikkmaskiner og kabelbaner. Deres første skip var «Loftesnesferja», som ble bygget i 1938, og som trafikkerte Loftesnessundet i Sogndal med kabeltrekk.
Utover 1950-tallet bygde selskapet fiskebåter til flere redere, og leverte samtidig flere fiskefartøy til både Island og Færøyene. I 1956 ble Fylkesbaatane den største kunden til verkstedet, som mottok en rekke ferger fra Løland. Da grunnleggeren døde i 1960, skiftet selskapet navn fra Løland Motorverkstad til Løland Verft AS med sønnen Magnus Løland som daglig leder. I 1975, samme år som MF «Bjørgvin» ble levert som byggenummer 38, startet byggingen av et nytt skipsverft med overbygd tørrdokk på 130x20 meter og dypvannskai ved innløpet til Bøfjorden.
På grunn av økonomiske overskridelser med byggingen fikk selskapet økonomiske problemer, og ble følgelig slått konkurs i 1979. Daglig leder Magnus Løland tok deretter kontakt med Kleven Verft, og sammen med Kleven, Løland-familien og Fylkesbaatane stiftet de selskapet Kleven Løland AS, hvor Kleven eide 65% og Fylkesbaatane 25% av selskapet, mens resterende aksjer tilfalt Løland-familien. I 1986 overtok Kleven aksjene til Fylkesbaatane, og i 1990 gikk både Kleven-gruppen og Løland Verft inn i Kværner, og fikk navnet Kværner Kleven Leirvik AS. Da Kværner fikk økonomiske problemer i 1999 ble Leirvik, som et av flere verft, solgt ut av konsernet. Det tidligere Løland Verft ble i 2000 solgt til Per Sæviks Havyard Group i Fosnavåg, og i 2011 endret verftet navn til Havyard Ship Technology AS.


== Referanser ==


== Eksterne lenker ==
Offisielt nettsted
«Hjørnesteinsverksemda Løland Verft» hos NRK Sogn og Fjordane
Ferjesambandet Kleppestø–Bergen

Kleppestø–Bergen var et ferjesamband mellom Kleppestø i Askøy kommune og Nøstekaien i Bergen kommune. Sambandet ble lagt ned da Askøybroen åpnet.
Fergestrekningen ble kjennetegnet av rutelaget Askøy Bergens satsing på store og effektive ferger uten overbygg.


== Referanser ==
Smedvik mekaniske verksted

Smedvik mekaniske verksted er et skipsverft i Tjørvåg i Herøy kommune på Sunnmøre.


== Eksterne lenker ==
Liste over noen skip som er bygget ved verftet
Ankerløkken Verft

Ankerløkken Verft var et verftselskap som ble etablert i Florø 1949. Fra 1971 hadde selskapet også et skipsverft i Førde.
Etter en konkurs 1985 ble verftene overtatt av Kleven Verft, og solgt videre til Kværner i 1991.


== Kilder ==
Ankerløkken Verft på Store norske leksikon
Basilius Förtsch

Basilius Förtsch (født på 1500-tallet i Rosla, Thüringen, død 1619 i Orlamünde) var en tysk forfatter, evangelisk-luthersk prest og salmedikter.
Han er blant annet representert med to salmer i Norsk salmebok 2013 og to salmer i Den svenska psalmboken 1986.


== Bibliografi ==
En andeligh watukälla, 1641. Tysk original Geistliche Wasserquelle, andaktsbok, 1609. Nyutgaver i Leipzig 1615 og i Nürnberg 1769.
Fürstlicher Personen Symbola
Heut triumphiret Gottes Sohn
Ich weiß (mir) ein Blümlein
O Christe Morgensterne
En ny fuldstendigere Huuss oc KirckeBog, med Bönne oc Psalme-bog til dansk av Hans Thomesen 1674.


== Referanser ==


== Eksterne lenker ==
Oppføring på Hymnary.org
General Atomics

General Atomics er et amerikansk forsvarsindustriselskap med hovedkontor i San Diego. Selskapet er spesialisert innen kjernefysikk, og leverer tjenester og produkter til forsvarssektoren.
Selskapets forskning innen kjernefysisk fisjon og kjernefysisk fusjon har avledet andre teknologier, som har gitt selskapet anledning til å utvide virksomheten til nye områder.


== Eksterne lenker ==
(en) Offisielt nettsted
Karl von Gerok

Karl Friedrich von Gerok (født 30. januar 1815 i Vaihingen i Württemberg, død 14. januar 1890 i Stuttgart) var en tysk prest og forfatter av religiøse dikt, også brukt som salmer. Han er representert i skandinaviske salmebøker, som Den svenska psalmboken 1986 og Norsk salmebok 2013, der han har med en salme.
Allerede som skoleelev viste von Gerok poetiske anlegg, men han valgte som sin far å studere teologi. Han ble først hjelpeprest hos faren, senere prest i Stuttgart og tilsist overhoffpredikant, overkonsistorialråd og prelat. 
Som dikter var han en «geistlig lyriker», som førte et språk i høystemte rytmer med mange retoriske uttrykk. Av hans bøker er særlig Palmblätter kjent. Denne kom første gang ut i 1857 og ble trykket i bortimot 150 opplag. Han skrev også patriotiske dikt og prekensamlinger. I 1875 offentliggjorde han sine ungdomserindringer.


== Referanser ==


== Eksterne lenker ==
(en) Karl Gerok – kategori av bilder, video eller lyd på Commons 


== Kilder ==
Gerok, Karl i Christian Blangstrup, Salmonsens Konversationsleksikon (2. udgave, 1920)
Agnar Nordback

Agnar Nordback (født 10. januar 1904 i Nordli i Nord-Trøndelag, død 25. januar 1984 i Stjørdal i Nord-Trøndelag) var en norsk lærer, gårdbruker og politiker (NS).
Han var sønn av Johannes Nordback fra Nordli og Mina Olafsdatter fra Bohuslän. Han vokste opp på Heggvollen i Nordli, der faren var både husmann, poståpner, jeger, fangstmann og grenselos.Nordback hadde middelskoleeksamen fra 1927, studentereksamen som privatist fra 1929, forberedende prøver i filosofi, fonetikk og filologi, tegnekurs, eksamen fra Levanger offentlige lærerskole fra 1925 samt studieopphold i Tyskland, Sveits og Italia fra 1931 og i England fra 1937. Han var lærer i Ogndal 1925–1929 og i Stjørdal 1929–1942. I 1937 giftet han seg med Dagny Henning fra Stjørdal og overtok svigerfarens gård, Nedre Sandfærhus. Gården er senere revet for å gi plass til Værnes lufthavn.
Nordback var tillitsvalgt i lærernes organisasjoner. Han meldte seg inn i NS i september 1940, og var lagfører i Stjørdal NS frem til frigjøringen i 1945. Han var oppnevnt av okkupasjonsmyndighetene som ordfører i Stjørdal herred fra september 1941 til han ble oppnevnt til skoledirektør for Trøndelagsfylkene, med kontor på Hell, den 1. mai 1942. Brødrene hans, Birger og Osvald Nordback, var oppnevnt som ordførere for NS i Nordli og Lånke herreder.
Nordback ble under landssvikoppgjøret i 1947 dømt til tvangsarbeid i 4,5 år og inndragning av 15 000 kr.


== Referanser ==
Adamawaplatået

Adamawaplatået (fransk: Adamaoua) en fjellplatåregion i vestlig-sentrale Afrika, som strekker seg fra sørøstre Nigeria gjennom det nordlige sentrale  Kamerun (Adamaoua- og Nord-provinsene) til Den sentralafrikanske republikk. Platået er oppkalt etter den muslimske fulanilederen Modibo Adama. Den del av platået som ligger innen Nigeria er bedre kjent som Gotelfjellene.
Platået har kildene til en rekke elver, hvorav Benue er den største.
Her er det rike bauksittforekomster.Platåets gjennomsnittshøyde over havet er på 1 000 meter, men deler når opp til 2 650 meters. Vegetasjonen er for det meste savanne, og området er tynt befolket. Kvegdrift er hovednæring.


== Referanser ==
№ 5 Group RAF

№ 5 Group RAF var en bombegruppe i Royal Air Force under andre verdenskrig.
Gruppen ble etablert 1. september 1937 med hovedkvarter i RAF Mildenhall. Oktober samme år flyttet hovedkvarteret til St. Vincents hall i Grantham, før det ble flyttet til Morton Hall ved RAF Swinderby i Lincolnshire i november 1943. Under andre verdenskrig var gruppen hovedsakelig basert i Sør-Lincolnshire.I mai 1943 angrep gruppens 617 skvadron to av Ruhrdammene under operasjon Chastise. I de senere delene av krigen (februar 1943–1945) ble gruppen ledet av Air vice-marshal Ralph Cochrane, kjent fra samme operasjon.
Gruppen var kjent for sin høye treffsikkerhet, og var blant annet delaktig i senkningen av det tyske slagskipet «Tirpitz» i november 1944, og ødeleggelsen av den strategisk viktige Bielefeldviadukten i mars 1945. Gruppen ble oppløst den 15. desember 1945. Gruppen var blant annet pionerer i bruk av forskjellige bomber, som Grand Slam-bomben, og sprettbomben.


== Kjente bombetokt ==
«Dambuster»-angrepet
Bombingen av Dresden 13. februar 1945
Angrepet på oljeraffineriet i Tønsberg
Bombingen av Kjeller flyplass i 1944
Det andre angrepet på Victoria terrasse 31. desember 1944


== Kommandører ==
1918 til 19191. april 1918 – Oberstløytnant Frederick Halahan
Mai 1918 – Brigadegeneral Charles Laverock Lambe1937 til 194517. august 1937 – Air commodore William Bertram Callaway
11. september 1939 – Air vice-marshal Arthur Travers Harris
22. november 1940 – Air Vice-Marshal Norman Bottomley
12. mai 1941 – Air Vice-Marshal John Slessor
25. april 1942 – Air Vice-Marshal Alec Coryton
28. februar 1943 – Air Vice-Marshal Ralph Cochrane
16. januar 1945 – Air Vice-Marshal Hugh Constantine


== Referanser ==


== Litteratur ==
Moyes, Philip J.R. Bomber Squadrons of the RAF and Their AIrcraft. London: Macdonald and Jane's (Publishers) Ltd., 1964 (new edition 1976). ISBN 0-354-01027-1.
Otter, Patrick. Lincolnshire Airfields in the Second World War. Hushion House. 1996. ISBN 1853064246.
Ward, Chris. 5 Group Bomber Command: An Operational Record. London: Pen & Sword Aviation, 2007. ISBN 1-84415-579-X.


== Eksterne lenker ==
RAF History. Arkivert 26. september 2008 hos Wayback Machine.
Air of Authority – A History of RAF Organisation – Group No's 1 – 9
Grønnor

Grønnor (Alnus alnobetula eller Alnus viridis) er en løvfellende busk i bjørkefamilien.
Den er som regel en opprett, rikt forgreinet busk på 2–5 m eller lavere, men kan en sjelden gang bli et lite tre på opptil 10 m. Bladene er elliptiske eller ovale, dobbelt sagtannede og med hårete nerver på undersiden. Grønnor blomstrer i motsetning til andre orearter etter løvsprett. Hannraklene er 5–12 cm lange. Hunnraklene sitter i knipper på 5–8 og er rødgrønne, men blir grønne om sommeren før de til slutt blir lyst rødbrune.Grønnor vokser på fuktige steder i fjellet og langt mot nord. Den spretter raskt på nytt om greinene knekkes av snøras og er vanlig i rasmarker. Arten er nesten sirkumpolart utbredt i kjølige strøk på den nordlige halvkule, men det er et gap i utbredelsen mellom Grønland og den nordøstlige delen av europeiske Russland. Arten mangler i nordvestlige Europa selv om klimaet burde være riktig i Pyreneene, Massif Central, Jurafjellene, Vogesene, De britiske øyer og Norden.


== Underarter ==
Grønnor er svært variabel med ulike former som til dels vokser på samme sted. Noen botanikere mener at det vitenskapelige navnet Alnus viridis kun skal brukes om de to europeiske formene, og at de andre skal kalles Alnus crispa. En mulig inndeling i underarter er vist nedenfor.
Alnus alnobetula subsp. alnobetula – Alpene, Schwarzwald, Karpatene, De dinariske Alper
Alnus alnobetula subsp. suaveolens – Korsika
Alnus alnobetula subsp. fruticosa – nordlige Russland fra den sørlige delen av Kaninhalvøya til Beringstredet, Alaska, nordvestlige Canada
Alnus alnobetula subsp. maximowiczii – Japan, Korea og Russlands fjerne østen, blir ofte regnet som en egen art
Alnus alnobetula subsp. crispa — Canada, Appalachene i østlige USA, Grønland
Alnus alnobetula subsp. sinuata – lengst øst i Russland, vestlige Nord-Amerika sørover til California og Wyoming


== Galleri ==

		
		
		
		


== Referanser ==


== Eksterne lenker ==
(en) grønnor i Global Biodiversity Information Facility 
(no) grønnor hos Artsdatabanken 
(sv) grønnor hos Dyntaxa 
(en) grønnor hos ITIS 
(en) grønnor hos NCBI 
(en) grønnor hos The International Plant Names Index 
(en) grønnor hos Tropicos 
(en) Kategori:Alnus alnobetula – bilder, video eller lyd på Wikimedia Commons 
(en) Alnus alnobetula – galleri av bilder, video eller lyd på Wikimedia Commons 
Alnus alnobetula – detaljert informasjon på Wikispecies
Inger Anna Johansdatter Gaup Gustad

Anna Johansdatter Gaup Gustad (født 1957) er en norsk salmedikter. Hun har bidratt med salmen «Várrečohkain várdán» i Norsk salmebok 2013.
Gustad har også flere utgivelser bak seg.


== Referanser ==
Heidi Strand Harboe

Heidi Strand Harboe (født 23. mai 1961) er en norsk dikter og salmedikter. Hun er representert med to egne salmer og to oversettelser i Norsk salmebok 2013.
Harboe jobber som lærer. Hun har skrevet en rekke salmer, dikt og fortellinger og flere barnemusikaler. Blant annet skrev hun en musikal til Sandnes' byjubileum og en jubileumssang til tiårsjubileumet for en park i hennes egen hjemby, Bryne.I 2012 fikk hun Time kommunes kulturpris.  Samme år gav hun også ut diktsamlingen Fotnoter i sanden.


== Referanser ==
Sverre Hatle

Sverre Hatle (født 1942) er en norsk vise- og salmedikter. Han har gitt ut diktsamlingen Å vera her sammen med konen sin og er representert med en salme i Norsk salmebok 2013.
Hatle har også vært i redaksjonen for ordboken Ord te gagns. Ord og uttrykk frå Surnadal, en dialektordbok for Surnadal.I 2012 fikk han Kleivaprisen for sitt kulturarbeid.


== Referanser ==


== Eksterne lenker ==
Oppslag på Nye salmer
Trond Hellemo

Trond Asbjørn Hellemo (født 29. september 1940 i Lenvik kommune) er en norsk forfatter og salmedikter. Han bor i Senjahopen og har jobbet som lærer. Han er representert med en salme i Norsk salmebok 2013.
I 2004 fikk han Blixprisen for diktningen sin for barn og unge, og for salmer og tekster til bruk i kirkelig sammenheng.


== Utgivelser ==
2009 – Kråkeboka
2006 – No ror ei natt seg fra land : salmer og sanger – musikktrykk med musikk ved Ivar Jarle Eliassen
2004 – Jubileumsmesse : Se, eg har sett framfor deg ei åpen dør : til 200-årsjubileet for opprettelsen av Hålogaland bispedømme – musikktrykk med musikk ved Bjørn Andor Drage
2002 – Fortellinger fra Jesu liv : drama og musikk : 4 konfirmantopplegg – musikktrykk
2001 – Utanfor allfarveg


== Referanser ==


== Eksterne lenker ==
Nettstedet til Trond Hellemo
Trond Hellemo i Sambok
Tyler Posey

Tyler Garcia Posey (født 18. oktober 1991 i Santa Monica i California i USA) er en amerikansk skuespiller og musiker. Tyler er mest kjent for rollen som «Scott McCall» i TV-serien Teen Wolf.


== Liv og karriere ==
Tyler Posey er sønn av Cyndi Garcia og skuespilleren John Posey og ble født i Santa Monica i California, men vokste opp i Santa Clarita i samme delstat. Posey prøvespilte for rollen som «Jacob Black» i Twilight-filmene, men forsto at han ikke fikk rollen da han fikk høre at hans venn Taylor Lautner allerede hadde begynt innspillingen til Twilight.
Posey fikk sitt store gjennombrudd i 2011 med hovedrollen «Scott McCall» i TV-serien Teen Wolf på MTV, som er en serie løselig basert på filmen med samme navn fra 1985.
Han var også med i et band kalt "Lost in Kostko" som besto av Tyler Posey, Alex Gertsch, Freddy Ramirez og Jeremy Bauer. De hadde sanger som "Dexter" og "Molly".
Tyler har en Youtube kanal der han legger ut "Music For Your Ears To Bleed To". Han skriver alltid i beskrivelsen på videoene sine "Good music performed badly :)".
Han er bestevenn med medskuespilleren Dylan O'Brien fra Teen Wolf som spiller Stiles Stilinski i den populære TV-Serien. 


== Filmografi ==
FilmTV


== Eksterne lenker ==
(en) Tyler Posey – kategori av bilder, video eller lyd på Commons 
(en) Tyler Posey på Internet Movie Database 
(sv) Tyler Posey i Svensk Filmdatabas 
(sv) Tyler Posey i Svensk Filmdatabas 
(fr) Tyler Posey på Allociné 
(en) Tyler Posey på AllMovie 
(en) Tyler Posey hos Turner Classic Movies 
(en) Tyler Posey hos Rotten Tomatoes 
(en) Tyler Posey hos The Movie Database 
(en) Tyler Posey hos Behind The Voice Actors
5080

5080 er et satirisk kollegium som står bak 5080.no og 5080 Nyhetskanalen, og har blitt nevnt som Norges svar på The Onion. Navnet «5080» kommer fra det gamle postnummeret til Eidsvåg i Bergen, hvor flere av kollegene vokste opp. Nettsiden 5080.no har blitt drevet siden september 2008, og ble i oktober 2010 tildelt 230 000 kr av Fritt Ord. September 2014 lanserte NRK 5080 Nyhetskanalen som hovedprogram i den nye satiresatsningen Satiriks.«Mediehuset med godt omdømme» har hatt en lang rekke tekstforfattere, skuespillere og komikere som har bidratt, blant andre:

Markus Gaupås Johansen (Programleder)
Sturle Vik Pedersen (Reporter)
Frank Øvrebotn (Ekspert)
Trine Lise Gamslett (Programleder)
Lasse Lindtner
Torgny Falch
Veslemøy Mørkrid
Mona Grenne
Assad Siddique
Egil Birkeland
Eirik Bergersen
Sverre Horge


== Se også ==
Hallo i uken


== Referanser ==


== Eksterne lenker ==
5080 Nyhetskanalen på NRK Satiriks
Mediehuset 5080 sin offisielle Facebook-side
Mediehuset 5080 sin offisielle YouTube-kanal
Mediehuset 5080 sin offisielle Twitter-konto (@5080)
Maren Johannesen

Maren Johannesen (født 27. januar 1972) er en norsk tidligere toppsvømmer som konkurrerte for Bergens SC og Hansasvømmerne. Hun vant i alt 32 NM-gull i butterfly, fri og medley.


== NM-medaljer ==


== Referanser ==
United States Interests Section in Havana

United States Interests Section of the Embassy of Switzerland in Havana, Cuba (USINT Havana) var en seksjon ved Sveits' ambassade i Havanna som representerte USAs interesser på Cuba. Seksjonen var bemannet av ansatte i USAs utenrikstjeneste, og fungerte med unntak for protokollspørsmål nærmest fullstendig uavhengig av den sveitsiske ambassaden den var en del av.Seksjonen ble lagt ned i 2015 i forbindelse med at USAs ambassade i Havanna ble etablert.


== Eksterne lenker ==
Offisielt nettsted